open-index/open-wikipedia-markdown huggingface dataset:
ג'ורג' קייסי

**ג'ורג' ויליאם קייסי הבן** (באנגלית: **George William Casey Jr.**; 22 ביוני 1948) הוא גנרל אמריקאי בדימוס, שירת כראש מטה צבא ארצות הברית.

## ביוגרפיה
קייסי גדל בסנדאי שביפן, בעת שאביו, ג'ורג' קייסי האב, שהיה קצין צבא ארצות הברית הוצב שם. אביו של קייסי נהרג במהלך מלחמת וייטנאם, בשנת 1970, בהתרסקות מסוק בעת ששימש כמפקד דיוויזיית הפרשים הראשונה בדרגת מייג'ור גנרל.

### קריירה צבאית
לקייסי תואר ראשון ביחסים בינלאומיים מטעם אוניברסיטת ג'ורג'טאון. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כקצין בדרגת לוטננט. עם סיום לימודיו בשנת 1970 התגייס לצבא ועבר הכשרה כלוחם, קורס קציני חי"ר, קורס סיירים, אותו סיים בהצטיינות, והסמכה כצנחן. לאחר מכן שירת בשורה של תפקידי פיקוד ומטה יחידות חיל רגלים ממוכן. בין היתר שימש כמפקד גדוד חיל רגלים ממוכן, כמפקד החטיבה ה-3 בדיוויזיית הפרשים הראשונה וכמפקד הדיוויזיה המשוריינת הראשונה. לאחר מכן שימש כראש אגף התוכניות והמדיניות האסטרטגיות במטות המשולבים ובשנת 2003 מונה לסגן ראש מטה צבא ארצות הברית. בשנים 2004-2007 שימש כמפקד הכוחות בעיראק. בשנים 2007-2011 שימש כראש מטה צבא ארצות הברית.

## קישורים חיצוניים

* 

## הערות שוליים

 

קטגוריה:ראשי המטה של צבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין (צבא ארצות הברית)
קטגוריה:גנרלים בצבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:אמריקאים שנולדו ב-1948
יהלי סער

[שמאל|ממוזער|250x250 פיקסלים|סער מצד שמאל, לצד צוות השחקנים של "[זומזום"]]
**יהלי סער** (נולד ב-12 בינואר 1990) הוא שחקן ויזם ישראלי, מייסד ומנכ"ל חברת Tailor Brands, אחת הפלטפורמות הגדולות בארצות הברית לרישום עסקים חדשים. בטרם השתלב בעולם הקריאייטיב והטכנולוגיה, עבד יהלי סער כמנחה ועיתונאי בערוץ הילדים, והשתתף כשחקן בסדרת הטלוויזיה לילדים ונוער "אליפים" ו"זומזום".

## ביוגרפיה
סער נולד וגדל בתל אביב, הוריו הם איש הפרסום יוני סער (בעלי "פרומרקט" - חברת פרסום וקידום מכירות) והסופרת והעיתונאית רחל טלשיר.

בשנת 2003 הצטרף סער לתיאטרון בית ליסין והחל לשחק במחזה מירל'ה אפרת בכיכובה של יונה אליאן.

בשנת 2005 הצטרף סער לערוץ הילדים והחל לשחק בקומדיית המצבים "זומזום", הסדרה המשיכה לצלם עד סוף 2006. עם תום הצילומים החל סער לעבוד ככתב מדור במה של עיתון Time Out תל אביב ולאחר מכן המשיך בעולם העיתונות ככתב ועורך בעיתון ״במחנה״. עם שחרורו מצה״ל עבד כדובר במטהו של חבר הכנסת ויושב ראש מפלגת העבודה יצחק הרצוג.

בשנת 2011 חזר סער לעולם המשחק והצטרף לצוות השחקנים של סדרת הטלוויזיה אליפים, שם צילם כ-120 פרקים. הסדרה זכתה להצלחה רבה ובין השאר קיבלה את פרס האקדמיה הישראלית לטלוויזיה במסגרת תוכנית ילדים ונוער, ואת פרס טקס נבחרי הילדים כסדרת השנה לשנת 2011. סער היה מועמד לפרס הטלוויזיה בשנת 2012 בקטגוריית שחקן בסדרת דרמה/ מיני סדרה/ סדרת ילדים ונוער.

בשנת 2012 עבר לארצות הברית לצורך לימודים באוניברסיטת קולומביה, שם למד לתואר ראשון בשיווק ומדעי המוח. לאחר שנה בלימודים הקים סער ארגון חינוכי ללא מטרות רווח בשם Raising The Bar שהציע גישה חינם לתכנים אקדמיים.

בשנת 2014 הקים את Tailor Brands, ביחד עם תום להט ונדב שץ, שירות מיתוג אלגוריתמי. בספטמבר באותה שנה השיקה החברה את השירות הראשון שלה, המספק עיצוב לוגו אוטומטי באמצעות טכנולוגיית למידת מכונה, בתחרות הסטארט אפים השנתית של מגזין TechCrunch.

לאחר ההשקה הראשונית המשיכה Tailor Brands לפתח את הפלטפורמה והרחיבה בהדרגה את מגוון השירותים שלה מעבר לעיצוב לוגו, תוך התמקדות בעסקים קטנים וביזמים בראשית דרכם. עם הגידול במספר המשתמשים ובהכנסות החברה בוצע שינוי אסטרטגי שבמסגרתו הורחבה פעילותה לתחום הקמת וניהול עסקים בארצות הברית, לרבות שירותי רישום חברות וטיפול בדרישות רגולטוריות. שינוי זה סימן את המעבר של Tailor Brands מחברת מיתוג דיגיטלי לחברת תשתית טכנולוגית המספקת פתרונות לניהול עסק.

נכון לשנת 2025 הוערך כי Tailor Brands היא אחת משלוש הפלטפורמות הגדולות בארצות הברית לרישום עסקים חדשים, וכי היא מעורבת בכשני אחוזים מכלל רישומי העסקים החדשים במדינה. על פי הערכות שפורסמו באותה שנה, הכנסות החברה נאמדו בכמאה מיליון דולר, תוך הצגת שיעורי צמיחה שנתיים דו ספרתיים.

## קישורים חיצוניים

* יהלי סער, פרופיל מנהלים באתר בלומברג
* לוסי וורד, כתבה על Raising The Bar, באתר הגארדיאן הבריטי, 24 במרץ 2014
* 
* 
* 
* 
* 
*רשימת 30 מתחת ל-30 של מגזין פורבס, 2018, באתר פורבס, 2018
* 
* 
* 
* 

קטגוריה:יזמים ישראלים
קטגוריה:שחקני קולנוע וטלוויזיה ישראלים
קטגוריה:פורבס 30Under30: ישראל
קטגוריה:בוגרי אוניברסיטת קולומביה
קטגוריה:ישראלים שנולדו ב-1990
ענת בירן פרוסט

**ענת בירן פרוסט** (נולדה ב-23 בנובמבר 1965) היא דוגמנית ומגישת טלוויזיה ישראלית.

## ביוגרפיה
בירן פרוסט נולדה בפתח תקווה ולמדה בתיכון ברנר פתח תקווה. אמהּ חיה הייתה דוגמנית והופיעה בין היתר בשבועות האופנה שהתקיימו במלון הילטון בשנות השישים ולאחר מכן שימשה כיועצת יופי ומנהלת מחלקת קוסמטיקה בסופר פארם ולה שתי אחיות.

היא החלה לדגמן לאחר שמפיקה גילתה אותה בתצוגת אופנה שנערכה בבסיסה ולאחר מכן השתתפה בתחרויות מלכת היופי ו"הפנים של ה־90" ודגמנה במספר בתי אופנה בתל אביב.

ב-1986 שימשה כזמרת ליווי של צביקה פיק בתחרות קדם האירוויזיון עם השיר "לילה לילה".

ב-1992 שיחקה בפרק של Tropical Heat, סדרת טלוויזיה קנדית שצולמה בישראל, ב-1994 הנחתה את המגזין המשפחתי "קוקטייל" ששודר בערוץ הראשון והיא שימשה כמנחה בערוץ הקניות והייתה אחת הדמויות המזוהות עם הערוץ.

ב-2002 הופיעה בסרט "פיתוי", ב-2008 היא שיחקה תפקיד אורח בסדרה "משמורת" מאת עירית לינור ולקחה חלק בפרק של תוכנית המציאות "הדוגמניות", בנוסף היא מטפלת מוסמכת בפסיכודרמה, מחנכת למיניות מטעם האגודה לתכנון המשפחה וכמו כן בוגרת תואר בסוציולוגיה, אנתרופולוגיה וקולנוע.

היא נשואה לבמאי עדי פרוסט ומתגוררת בתל אביב. בתה היא הדוגמנית נועם פרוסט.

## קישורים חיצוניים

* 
* 
* 
* 

## הערות שוליים

קטגוריה:בוגרי תיכון ברנר
קטגוריה:דוגמניות ישראליות
קטגוריה:דוגמנים ישראלים
קטגוריה:מנחות טלוויזיה ישראליות
קטגוריה:מגישים בערוץ הקניות
קטגוריה:מנחי טלוויזיה ישראלים
קטגוריה:משתתפות בתחרות מלכת היופי (ישראל)
קטגוריה:בוגרות תיכון ברנר
קטגוריה:תל אביב-יפו: אישים
קטגוריה:ישראליות שנולדו ב-1965
קטגוריה:ישראלים שנולדו ב-1965
ווקסהול שבט

ממוזער|250px|ווקסהול שבט GL סלון, שנת 1977
**ווקסהול שבט** (באנגלית: **Vauxhall Chevette**) היא מכונית משפחתית קומפקטית מתוצרת ווקסהול מוטורס שיוצרה בין השנים 1975–1984.

מנוע הווקסהול שבט נלקח מדגם ווקסהול ויוה מודל HC אשר יוצר בין השנים 1970–1979. מחירו של דגם ההאצ'בק בתחילת יצורו בבריטניה ב-1 במאי 1975 עמד על 1,591 לירות שטרלינג.

## רקע
במקביל, השיקה חברת ג'נרל מוטורס באמצעות חטיבת שברולט, בארצות הברית את השברולט שבט. ההשקה התקיימה ב־16 בספטמבר 1975 עם הדגם סדאן 2 דלתות. בשנת 1976 הושק דגם ה-3 דלתות ובאפריל 1978 הושק דגם הסדאן 4 דלתות. החל מספטמבר 1980 הוצע בברזיל דגם 3 דלתות סטיישן.

בשנה הראשונה לייצורה, נמכרו כ-275,000 יחידות מדגם השברולט שבט. בשנים 1979–1980 הייתה השברולט שבט המכונית הנמכרת ביותר בארצות הברית. היא יוצרה בארצות הברית, ברזיל, קולומביה, אקוודור, יפן וונצואלה.

מכוניות כמעט זהות בשלדת רכב, מנועים ועיצוב גוףשייצרה במקביל חברת ג'נרל מוטורס היו אופל קדט בגרמניה, על ידי חברת הבת אופל, ביפו את הסוזוקי ג'ימיני, בקנדה ובארצות הברית את דגם הפונטיאק אקאדיאן, ופונטיאק T1000, ובאוסטרליה את דגם ההולדן ג'ימיני.

ייצורה המרכזי של הווקסהול שבט היה בבריטניה, כאשר הורכב בדגם מנוע 1,256 סמ"ק. באקוודור יוצרה ה-"ווקסהול שבט" עם מנועי 1,500 סמ"ק בדגם שהיה קרוי AYMESA Cóndor. בניו זילנד הורכבה הווקסהול שבט בין השנים 1976–1981.

הווקסהול שבט יוצאה לאוסטריה, גרמניה, צרפת, שוודיה, אורוגוואי.

## גרסאות ווקסהול שבט
* 2 דלתות - סלוו
* 4 דלתות - סלון
* 3 דלתות - האצ'בק
* 3 דלתות - טנדר

## דגמי ווקסהול שבט
* שברולט שבט מודל E (ממאי 1975) ומודל L (מאפריל 1976) - דגם 3 דלתות הצ'בק (מינואר 1984 - דגם 4 דלתות סלון)
* שברולט שבט מודל GL (מנובמבר 1975)
* שברולט שבט מודל GLS (דרגת גימור מפוארת עם שעון, ומצית) - דגם 4 דלתות סלון
* שברולט שבט מודל HS (מינואר 1978) - דגם הצ'בק 3 דלתות, מנוע 6 צילינדר, 2,279 סמ"ק
* שברולט שבט מודל ES (מאוקטובר 1980), (רדיו, שעון קוורץ, משענות ראש קדמיות)
* שברולט שבט מודל HSR (ספורט)

## תמונות

קובץ:Vauxhall Chevette 4 door saloon.jpg| ווקסהול שבט, סלון, 4 דלתות
קובץ:Vauxhall Chevette loved by learners.JPG| ווקסהול שבט
קובץ:Quite nice in here... (8640072434).jpg| ווקסהול שבט - מבט לתא הנהג
קובץ:Vauxhall Chevette 4 d first registered 31 March 1978 1256cc.JPG| ווקסהול שבט, סלון, 4 דלתות, שנת 1978
קובץ:1978 Vauxhall Chevette 1.3 GL (14804548773).jpg| ווקסהול שבט, 3 דלתות, דגם 1.3 GL, שנת 1978
קובץ:1981 Vauxhall Chevette (16414590926).jpg| ווקסהול שבט, שנת 1981
קובץ:HSRBilling.jpg| ווקסהול שבט, דגם HSR



## ראו גם
* ווקסהול מוטורס
* שברולט שבט
* GMC שבט
* אופל
* ויוה ווקסהול
* אופל קדט C

## קישורים חיצוניים

## הערות שוליים

קטגוריה:דגמי מכוניות שהושקו ב-1975
קטגוריה:מכוניות משפחתיות
שבט
קטגוריה:מכוניות בריטיות
קטגוריה:כלי רכב המיוצרים בניו זילנד
קטגוריה:כלי רכב המורכבים באקוודור
קים איגלינסקי

**קים איגלינסקי** (נולדה ב-28 באוגוסט 1974) היא דוגמנית ישראלית.

## ביוגרפיה
איגלינסקי נולדה בישראל וגדלה בקיבוץ נגבה לאם אנגלייה ואב ישראלי.

קריירת הדוגמנות שלה החלה כשהתגלתה על ידי צלם האופנה גבי בהרליה. בהמשך נבחרה לסגנית "הפנים של שנות ה-90".

היא דגמנה תקופה בפריז, והקריירה שלה החלה לשגשג כשעברה לניו יורק.

היא צולמה לגיליונות של ווג במדינות שונות ומארי קלייר.
היא הופיעה בפרסומים של "גאפ" ו"ליווי'ס", וצעדה בתצוגות אופנה של פראדה וכריסטיאן דיור.

בשנת 2003 היא החלה להוביל את הקמפיין של רנואר.

באותה שנה פורסם כי איגלינסקי ניצבת בראש הדוגמניות הישראלית המרוויחות ובפער ניכר מהאחרות, וכי בשנת 2002 הייתה הכנסתה מעל כ-1.3 מיליון דולר, מחוזים עם חברות אופנה וקוסמטיקה מובילות כגון גאפ, לה פרלה, ליווייס, בלומינגדיילס ועוד.

בשנת 2011 היא החלה לשמש כדוגמנית הבית של המעצבת מאיה נגרי.

## קישורים חיצוניים
* 

* 
* 
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:נגבה: אישים
קטגוריה:ישראליות שנולדו ב-1974
קטגוריה:ישראלים שנולדו ב-1974
איימי רוקו

**איימי רוקו** (בערבית: **إيمي روكو**) הוא שם במה של קומיקאית, ראפרית ודוגמנית סעודית אשר מסתירה את זהותה בפומבי באמצעות ניקאב, רעלה המכסה את כל הפנים מלבד העיניים.

## חיים מוקדמים והשכלה
רוקו נולדה ב-1992 בג'דה וגדלה ריאד שבערב הסעודית. היא למדה מדעי הרפואה ועבדה בבית חולים. היא סיימה את עבודתה לאחר שההכנסות שלה מסרטון באינסטגרם היו גבוהות יותר משכר חודשי בבית החולים. רוקו התפרסמה לאחר שהחלה ליצור קליפים שמעבירים ביקורת בצורה הומוריסטית על חיי היום-יום של נשים בערב הסעודית. הקליפים שלה מופצים ברשתות החברתיות השונות כגון: אינסטגרם, Vine ועוד.

## פעילות ברשת
את דרכה כקומיקאית החלה כאשר החלה להפיץ סרטונים לחבריה. לאחר מכן פרסמה בערוץ Vine משום שמעט דוברי ערבית השתמשו בו, אולם היא גילתה במהרה שהחשיפה שלה רחבה יותר משדמיינה. סרטונים שפרסמה הציגו בעיות שונות מהעולם הערבי שלא מקובל לדבר עליהם בפומבי בערב הסעודית, לרבות פוליטיקה ודת. כאשר הבינה רוקו את הפוטנציאל הגדול שחבוי בהם, החלה גם להעלות אותם לרשתות החברתיות.

במרץ 2014 עלה הפוסט הראשון שלה לרשת. בדצמבר 2016, מנה חשבון האינסטגרם שלה 1,400,000 עוקבים עם 160 פוסטים בלבד. בחשבון הטוויטר שלה יש מעל ל-70,000 עוקבים. נכול לספטמבר 2023, לרוקו יש 2 מיליון עוקבים.

## אג'נדה חברתית
רוקו לא נחשפת בפומבי ומסתובבת עם רעלה על פניה. בחברה הסעודית, אשר מקיימת הפרדה נוקשה בין המינים, מעמד האישה נמוך משל הגבר. על נשים סעודיות מוטלים איסורים רבים כגון: אסור לנשים לצאת מהבית שלא בלבוש מלא הכולל עביה ורעלה. רוקו נחשבת כמייצגת של הקול הנשי והשמעתו דרך הרעלה המסורתית, דבר אשר אינו שגרתי, שובר את הסטראוטיפים ומאתגר את היחסים המגדריים בסעודיה.

מאז הצלחתה המסחררת, החלה רוקו לקבל איומים שונים וכן נצפו אנשים שונים אשר צילמו את ביתה. רוקו לא מייחסת חשיבות רבה לאיומים אלו ומעדיפה להתעלם מהם.

"אני מנסה להשמיע את הקול של כל הנערות הצעירות שאין להן קול", מסבירה רוקו. לטענתה, המטרה העיקרית שלה היא לתת לנשים בערב הסעודית את התחושה כי הן לא לבד, וכולן עוברות את אותן דברים, עם זאת, בעזרת הקומדיה היא מנסה להשפיע על החברה וליצור מהפכה במעמד האישה. "אני מציגה את האמת, גם את האמת עצובה, באופן שהחברה רואה כבדיחה ולכן היא מקבלת את הדברים שלי" טוענת רוקו.

רוקו תומכת בשינויים חברתיים למען קידום מעמד האישה כגון חוק "איסור נהיגה", ופועלת לשינוי המצב הקיים בו אישה חלשה ללא גבר - "אנחנו יולדות ילדים מגופינו, איך זה עושה אותנו חלשות?".

בשנת 2016 נכללה ברשימת '100 הנשים המשפיעות ומעוררות ההשראה ביותר השנה' של ה-BBC.

## קישורים חיצוניים

* 

* Social media star Amy Roko on being funny and female in Saudi, Medium, Apr 2, 2015

## הערות שוליים

2017 03
קטגוריה:נשים סעודיות
קטגוריה:זמרות סעודיות
קטגוריה:ראפריות סעודיות
קטגוריה:קומיקאיות סעודיות
קטגוריה:דוגמניות סעודיות
קטגוריה:טיקטוקריות
קטגוריה:יוטיובריות
קטגוריה:ילידות 1992
אלימלך לאווי

הרב **אלימלך סג"ל לאווי** (נולד בניסן תשכ"ב, 1962) הוא האדמו"ר הנוכחי של חסידות טאהש והחמישי בשושלת.

## ביוגרפיה
נולד לאדמו"ר רבי משולם פייש לאווי (השני) ולרבנית חוה בת הרב יהודה ויינגרטן.
בבחרותו למד אצל אביו בישיבת טאהש וכן בישיבת תולדות אהרן בירושלים. נישא לאסתר מלכה, בת האדמו"ר רבי נפתלי צבי לאבין מזידיטשוב.

בצעירותו לא היה נראה שהוא מתעניין באדמו"רות והיה איש עסקים אך לאחר פטירת אחיו הבכור הרב מרדכי שנפטר בפתאומיות מדום לב בשנת תשנ"ח שהיה מיועד להיות אדמו״ר, מונה על ידי אביו לכהן כאב"ד קריית טאהש שבקנדה ורב קהילות טאהש בעולם.

בתקופה זו היה גם נוסע פעמים רבות לוויליאמסבורג כדי לשהות במחיצת חסידי אביו. לאחר פטירת אביו בכ"ז באב ה'תשע"ה הוכתר לכהן במקומו כאדמו"ר.

## מילדיו
*מרים איידל באשא, נשואה לרב יואל יחיאל הכהן קאהן רב קהילת תולדות אהרן בקריית יואל, בן רבי דוד קאהן האדמו"ר מתולדות אהרן.
*אברהם יהודה, נשוי לבת הרב גראד מלונדון.
*הינדא רחל, נשואה למרדכי אברהם גינזבערג בן הרב משולם פייש גינזבערג אדמו״ר מחוסט בורו פארק.
*מינדל, נשואה ליחיאל מיכל ישעי׳ מאסקאוויטש בן האדמו״ר מזלאטשוב וויליאמסבורג.
*חיים יחיאל אלטר, נשוי לאיידל דינה בת הרב סיני וואגשאהל ממונסי.
*זעלדא לאה, נשואה לזאב ראזענבוים בן הרב ברוך ראזענבוים הרב מנאנאש וויליאמסבורג.
*משה, נשוי למרים בת הרב יחזקאל שרגא הורוויץ, בנו של האדמו"ר מספינקא וויליאמסבורג.
*שאשא רייזל, נשואה לשמואל בן הרב יוסף חיים פרידמן רבה של קהילת בערזאן בניו יורק.
*ישראל מרדכי, נשוי להינדא הענא זיסל, בת הרב צבי הירש אשכנזי, ראש ישיבת באר התורה.
*חוה, נשואה ליהודה יחיאל, בן הרב מאיר גרינוולד, ונכד אב"ד טעטש ואב"ד מילדוי.

קטגוריה:אדמו"רי טאהש
קטגוריה:רבנים קנדים
קטגוריה:מונטריאול: רבנים
קטגוריה:בית זידיטשוב
זיס 101

ממוזער|250px|זיס 101 
[ממוזער|250px| [יוסיף סטלין וזיס 101]] 
**זיס 101 (ZIS-101)** היא מכונית מנהלים מפוארת, מתוצרת יצרנית הרכב **זיס** ששינתה את שם החברה לזיל (ברוסית: "Завод имени Лихачёва"), מברית המועצות אשר יוצרה בין השנים 1936–1941. 

הדגמים הראשונים שיוצרו, היו בתצורת לימוזינות עם 4 דלתות, בעלות מנוע מנוע V8 צילינדרים, 5,800 סמ"ק בהספק של 90 כ"ס ותיבת הילוכים עם 3 הילוכים.
השם "זיל" נקשר עם מכוניות מפוארות וחזקות לבכירי המשטר הסובייטי, שיוצרו בסדרות קטנות מאוד.

## היסטוריה זיס 101 – הדגם הראשון של מכונית נוסעים שיוצרה על ידי חברת זיל

חברת זיל החלה את דרכה כמפעלי הרכב של משפחת ריאבושקינסקי העשירה, שהקימה את המפעל ב-1915 ותכננה לייצר סדרת רכבי FIAT-15 Ter, ברישיון פיאט האיטלקית, אבל התוכנית סוכלה על ידי הלאמת המפעלים בידי השלטון הסובייטי.

ב-1925 חברת הרכבים המוסקבאית הולאמה ונקראה בשם "מפעל הרכבים הממלכתי מ' 1". ב-1927 מונה איוואן אלכסייביץ' ליחאצ'וב למנהל המפעל ובתקופתו החלו התפוקה והייצור לשגשג. ב-1933 הוקמו מפעלי זיס מאיחודן של מפעלי רכב באזור מוסקבה (כמו מפעל הרכבים של ירוסלבל) על ידי השלטון הקומוניסטי, והדגם הראשון של מכונית נוסעים היה ה**זיס 101**, בהשראת דגמי פאקרד האמריקניים.

## דגמים זיס 101
* זיס 101 (יוצר משנת 1936–1939)
* זיס-101A (יוצר משנת 1939–1941), המנוע שופר להספק של 110 כ"ס
* זיס-101B
* זיס-101C - גרסת אמבולנס
* זיס-101 ספורט: גרסה דו-מושבית, (יוצר בשנת 1939), עוצבה על ידי Valentin Nikolaevich Rostkov . המנוע שופר להספק של 141 כ"ס
* זיס-102 קונברטיבל, (יוצר משנת 1938–1940)

## ראו גם
* זיל
* זיל 118, (הדגם קרוי גם : ZiL-118 Yunost)
* זיל-3250
* זיל 111
* זיל 114
* זיל 115
* זיל 117
* זיל 4104
* זיל-4112R
* זיס 115

## קישורים חיצוניים

* אתר החברה – ברוסית ובאנגלית

קטגוריה:דגמי מכוניות שהושקו ב-1936
קטגוריה:מכוניות מנהלים
101
קטגוריה:מכוניות סובייטיות
ג'סטין הורוויץ

**ג'סטין הורוויץ** (באנגלית: **Justin Hurwitz**; נולד ב-22 בינואר 1985) הוא מלחין אמריקאי-יהודי, הידוע בעיקר כמלחין הפסקול לסרטיו של דמיאן שאזל ויפלאש ולה לה לנד. על לה לה לנד זכה בפרס אוסקר לפסקול המקורי הטוב ביותר ובפרס אוסקר לשיר המקורי הטוב ביותר עבור השיר City of Stars (בטקס פרסי אוסקר ה-89) וכן בפרסי גלובוס הזהב באותן הקטגוריות.

## קורות חיים
הורוויץ גדל בקליפורניה ולאחר מכן בוויסקונסין. אביו קן הוא סופר ואמו גייל אחות (ובעברה רקדנית בלט). שני הוריו יהודים, ממוצא מעורב (רוסיה, פולין, סוריה ולבנון). הורוויץ למד בבית הספר התיכון ניקולט בגלנדייל שבויסקונסין, ולאחר מכן באוניברסיטת הרווארד. בהרווארד פגש את דמיאן שאזל, אשר שימש כמתופף בלהקתו. מאוחר יותר הפכו השניים לשותפים לדירה ואף שיתפו פעולה בהפקת הסרט הסטודנטיאלי Guy and Madeline on a Park Bench.

בשנת 2014 הלחין הורוויץ את הפסקול לסרט ויפלאש, שעליו היה מועמד לפרס גראמי. בשנת 2016 הלחין את הפסקול לסרט לה לה לנד, שעליו זכה בשני פרסי אוסקר עבור פסקול סרט ושיר מקורי, בשני פרסי גלובוס הזהב (באותן קטגוריות), בפרס באפט"א עבור פסקול סרט ובשני פרסי גראמי. ב-2018 שיתף פעולה פעם נוספת עם דמיאן שאזל, כשחיבר את המוזיקה לסרטו "האדם הראשון". הוא זכה על כך בפרס גלובוס הזהב.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מלחיני קולנוע יהודים
קטגוריה:מלחיני קולנוע אמריקאים
קטגוריה:מלחינים יהודים אמריקאים
קטגוריה:זוכי אוסקר: כותבי השיר המקורי הטוב
קטגוריה:זוכי אוסקר: הפסקול הטוב
קטגוריה:זוכי פרס גלובוס הזהב – השיר המקורי הטוב
קטגוריה:זוכי פרס גלובוס הזהב - הפסקול המקורי הטוב
קטגוריה:יהודים זוכי פרס גראמי
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1985
טובה פינקלשטיין

**טובה פינקלשטיין-ארד**, הייתה אתלטית ישראלית, שיאנית ישראל בקפיצה לגובה ובקפיצה לרוחק.

## ביוגרפיה
פינקלשטיין התאמנה בקבוצת הפועל חיפה.

בתחרות שנערכה בשנת 1941 קבעה פינקלשטיין שיא הפועל חדש של 4.89 מטר.

באליפות הפועל שנערכה בתל אביב ביוני 1944 זכתה פינקלשטיין ב-3 מדליות זהב, בריצת 100 מטר בתוצאה של 13.5 שניות, בקפיצה לגובה בשיא ישראלי חדש של 1.41 מטר ובקפיצה לרוחק 4.59 מטר.

באירוע הצדעה לנשים בספורט, שהתקיים במסגרת הפסטיבל הבינלאומי "פמינה 2001" זכתה פינקלשטיין לכבוד.

## קישורים חיצוניים
* 
* 
* 

## הערות שוליים

קטגוריה:אצניות ישראליות
קטגוריה:אצנים ישראלים
קטגוריה:שיאניות ישראל בקפיצה לגובה
קטגוריה:שיאניות ישראל בקפיצה לרוחק
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
City of Stars

**City of Stars** הוא שיר בביצוע ראיין גוסלינג ואמה סטון מתוך סרט הקולנוע "לה לה לנד". את השיר הלחין ג'סטין הורוויץ למילים של בנג' פאסק וג'סטין פול. השיר זכה בפרס גלובוס הזהב עבור השיר המקורי הטוב ביותר, בפרס "בחירת המבקרים" לשיר הטוב ביותר ובפרס אוסקר לשיר המקורי הטוב ביותר בטקס פרסי אוסקר ה-89.

## אודות
בסרט הקולנוע המוזיקלי "לה לה לנד", השיר **City of Stars** מבוצע לראשונה על ידי ראיין גוסלינג לבדו, בדמותו של סבסטיאן וילדר, בעודו הולך ורוקד על מזח חוף הרמוסה שבדרום קליפורניה. בהמשך הסרט, השיר מבוצע שוב על ידי סבסטיאן יחד עם מיה דולן (אמה סטון), במהלך מונטאז' המראה אותו מתכונן לצאת לסיבוב הופעות יחד עם קית' (ג'ון לג'נד) ולהקתו.

ג'סטין הורוויץ, מלחין השיר, סיפר על תהליך הכתיבה:

## פרסים ומועמדויות

## דירוג במצעדים
### מצעדים שבועיים

## קישורים חיצוניים

## הערות שוליים

קטגוריה:שירים באנגלית
קטגוריה:שירים מסרטי קולנוע
קטגוריה:שירים על לוס אנג'לס
קטגוריה:זוכי פרס גלובוס הזהב – השיר המקורי הטוב
קטגוריה:זוכי אוסקר: השיר המקורי הטוב
זיל 118

ממוזער|310px|זיל 118 
**זיל 118** (**ZiL-118 Yunost**) הוא דגם של מיניבוס אשר יוצר על ידי חברת זיל (ברוסית: "Zavod imeni Likhachova"), בברית המועצות בין השנים 1962–1970. הדגם פותח בשנת 1961. הדגם התבסס על דגם ה-"זיל 111". בנוסף, הדגם יוצר גם בגרסת אמבולנס. יוצרו 20 יחידות, בגלל חוסר עניין של השלטון הסובייטי.

## דגמים זיל 118
* גרסת מיניבוס
* גרסת אמבולנס (בשנת 1970 גרסאות משופרות : 118K ו- 118KS)

## גרסאות זיל 118
* גרסת זיל 118a (גרסת אמבולנס זיל 118)
* גרסת זיל 119 (גרסה מודרנית יותר מגרסת זיל 118)
* גרסת 119a (זיל-118KA) (גרסת אמבולנס של זיל-119) 
* גרסת משאית - זיל 3302 (מבוסס על גרסת זיל-119)

## ראו גם
* זיל
* זיל-130
* זיס 101
* זיל-3250
* זיל 111
* זיל 114
* זיל 115
* זיל 117
* זיל 4104
* זיל-4112R

## קישורים חיצוניים

* אתר החברה – ברוסית ובאנגלית
* זיל 118 (5:23 דקות), יוטיוב
* זיל 118 (10:05 דקות), יוטיוב
* זיל 118 – תמונות 

קטגוריה:כלי רכב שהושקו ב-1962
קטגוריה:מיניבוסים
118
קטגוריה:מכוניות סובייטיות
סולאנז' נואלס

**סולאנז' פיאג'ט נואלס** (באנגלית: **Solange Piaget Knowles**; נולדה ב-24 ביוני 1986) היא זמרת, תמלילנית, שחקנית ומפיקה מוזיקלית אמריקאית.

## ביוגרפיה
סולאנז' נולדה ביוסטון שבטקסס, למתיו נואלס ולטינה לוסון. אחותה הגדולה היא הזמרת ביונסה. אביה, יליד אלבמה, הוא אפרו-אמריקאי. בתור ילדה, סולאנז' למדה מחול ותיאטרון. בגיל חמש, היא החלה לשיר בלונה פארק ביוסטון. היא החלה לכתוב שירים בגיל תשע. בגיל 13, היא החליטה להתחיל להקליט שירים, אבל ההורים שלה ייעצו לה לחכות. בגיל 15 סולאנג' החליפה רקדנית והופיעה עם דסטניז צ'ילד בסיבוב ההופעות שלהן. כאשר הלהקה הייתה מופע הפתיחה של כריסטינה אגילרה, סולאנז' נאלצה להחליף באופן זמני את חברת הלהקה קלי רולנד אחרי שהיא שברה את האצבעות מאחורי הקלעים במהלך שינוי תלבושות. כאשר סולאנז' הייתה בת 16, הוחתמה על ידי אביה על בחוזה בחברת ההקלטות שלו הבידור, בנוסף גם בחברת ההקלטות קולומביה רקורדס.

## הקריירה
### 2001–2003: בתחילת הקריירה
סולאנז' נחשפה פעם ראשונה לעסקי המוזיקה בשנת 2001 כאשר ביצעה ביחד עם דסטיניז צ'יילד את שיר הנושא עבור סדרת הטלוויזיה המצוירת ה"משפחה הגאה". היא גם הייתה בשיר "היי גולדממבר" שהיה חלק מהפסקול לסרט שיצא ב-2002 "אוסטין פאוורס - גולדממבר", כמו כן היא הייתה זמרת ליווי באלבום של דסטניז צ'יילד.

### 2015–הווה: A Seat at The Table
ב-15 במאי 2015 ביצעה סולאנז' בפעם הראשונה באירוע בחסות HBO את השיר Rise, שיר שנוצר בהשראת האלימות המשטרתית בפרגוסון ובולטימור, ובעקבות המחאות.
ביולי 2015, נואלס הודיעה שאלבום האולפן השלישי היה כמעט גמור. ביום ההולדת השלושים שלה, 24 ביוני 2016, היא הצהירה כי היא סיימה את העבודה על אלבום האולפן השלישי שלה *A Seat at The Table*. האלבום הופץ ב-30 בספטמבר 2016, וזכה לשבחי הביקורת. זה הפך לאלבום הראשון שלה שנוחת במקום הראשון בארצות הברית. זה גרם לה ולאחותה ביונסה להיות האחיות היחידות שהצליחו להביא אלבום שנחת במקום הראשון באותה שנה. מאוחר יותר באותה שנה זכתה סולאנז' בפרס גראמי הראשון שלה עבור השיר *Cranes In The Sky*

## דיסקוגרפיה
### אלבומי אולפן
* 2003: *[[Solo Star]]*
* 2008: *[[Sol-Angel and the Hadley St. Dreams]]*
* 2016: *[[A Seat at the Table]]*
* 2019: *[[When I Get Home]]*

### אלבומי אוסף
* 2013: *Saint Heron*

### מיני-אלבומים
* 2012: *[[True (מיני-אלבום)|True]]*

## הופעות
### סיבובי הופעות
* 2003: *Solo Star Tour*
* 2008: *The Art of Love Tour*
* 2008: *Solange Presents Sol-Angel and the Hadley St. Dreams Tour*
* 2012: *True Promo Tour*
* 2017: *Orion's Rise*

## פילמוגרפיה
### טלוויזיה

### סרטים

## קישורים חיצוניים

* 

* 
* 

## הערות שוליים

קטגוריה:אמניות קולומביה רקורדס
קטגוריה:שחקניות קולנוע וטלוויזיה אפרו-אמריקאיות
קטגוריה:זמרות-יוצרות אמריקאיות
קטגוריה:מפיקות מוזיקליות אמריקאיות
קטגוריה:פזמונאיות אמריקאיות
קטגוריה:דוגמניות אמריקאיות
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:אמריקאיות ממוצא צרפתי
קטגוריה:אמריקאיות ממוצא אירי
קטגוריה:אמניות אינטרסקופ רקורדס
קטגוריה:ביונסה
קטגוריה:זוכות פרס גראמי
קטגוריה:זוכי פרס גראמי
קטגוריה:מפיקות היפ הופ אמריקאיות
קטגוריה:אמריקאיות ממוצא אינדיאני
קטגוריה:אמריקאים ממוצא אינדיאני
קטגוריה:במאי וידאו קליפים אמריקאים
קטגוריה:אמניות גפן רקורדס
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
גסטון דלמאו

**גסטון דלמאו** (בספרדית: **Gaston Dalmau**; נולד ב-23 בנובמבר 1983) הוא שחקן וזמר ארגנטינאי המוכר מסדרת הילדים והנוער "כמעט מלאכים", שם גילם את דמותו של רמירו "רמה" אורדונייז, והיה חלק מלהקת הטין אנג'לס.

## ביוגרפיה
גסטון דלמאו נולד בעיר בואנוס איירס, ארגנטינה. יש לו שני אחים גדולים. כיום גר עם בן זוגו בלוס אנג'לס.

### קריירה בטלוויזיה ובקולנוע
בשנת 2005 שיחק את לאוקו בסדרה "פלורסיינטה" שנוצרה על ידי קבוצת כריס מורנה.

בשנת 2006 שיחק את ניקו בסדרה "חיים שלי" בתפקיד קטן לכמה פרקים

לאחר מכן בשנת 2007 שיחק בסדרת הנוער המצליחה "כמעט מלאכים" וגילם את דמותו של רמירו "רמה" אורדונייז. את דמות זה גילם בתפקיד הראשי למשך 4 עונות עד 2010, הסדרה זכתה לפופולריות רבה בקרב מדינות רבות,בין היתר בישראל.

בשנת 2019 חזר לתודעת הציבור הארגנטינאי כאשר שיחק בסדרת הטלוויזיה "בשאר העולם".

בשנת 2021 גסטון זכה במקום הראשון בעונה השנייה של תוכנית הריאלטי "מאסטר שף סלבריטי ארגנטינה". בעונה השלישית הצטרך כמנחה דיגיטלי של התוכנית.

בשנת 2022 צפוי לככב בסדרת הדרמה הפוליטית Medusa לצד קנדלה וטראנו.

דלמאו עבד על אפקטים חזותיים במספר שוברי קופות אמריקאיים - ביניהם קפטן אמריקה: מלחמת האזרחים, צבי הנינג'ה: יוצאים מהצללים, דוקטור סטריינג' וקפטן מארוול.

### קריירה במוזיקה
בשנים 2007 -2012 היה חלק מלהקת הטין אנג'לס, שנוצרה בעקבות הסדרה כמעט מלאכים, יחד עם השחקנים הראשיים הנוספים מהסדרה מריאנה אספוסיטו, אאוחניה סוארס (שהוחלפה ברוסיו איגרסבל ב-2011), ניקולס ריירה, וחואן פדרו לנזאני. שני האלבומים הראשונים של הלהקה, טין אנג'לס וטין אנג'לס 2, הגיעו במהירות למעמד פלטינה במכירות, בעוד האלבום השלישי, טין אנג'לס 3, היה האלבום הנמכר ביותר החמישי בארגנטינה לשנת 2009.

הקבוצה הופיעה מספר פעמים בגראן רקס, התיאטרון בבואנוס איירס והופיעה לא רק בארגנטינה, אלא גם בספרד, ישראל ומספר מדינות בדרום-אמריקה. בשנת 2009 זכתה הלהקה בפרס "האומן הטוב ביותר בארגנטינה".

ביולי 2012 הלהקה הציגה מופע חדש בגראן רקס שנקרא: "הטין אנג'לס בגראן רקס 2012: הפרידה". המופע האחרון שלהם התרחש ב-8 באוקטובר 2012 בקורדובה.

## חיים אישיים
בסוף 2012 עבר להתגורר בארצות הברית על מנת לקדם את הקריירה האמנותית שלו. בספטמבר 2019 קיבל דלמאו אזרחות אמריקאית.

דלמאו הוא הומוסקסואל ומאז שנת 2014 נמצא במערכת יחסים עם חוסה נברו, אותו הכיר בניו יורק.

## פילמוגרפיה

## דיסקוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה ארגנטינאים
קטגוריה:זמרים ארגנטינאים
קטגוריה:מהגרים מארגנטינה לארצות הברית
קטגוריה:שחקנים הומוסקסואלים
קטגוריה:ארגנטינאים שנולדו ב-1983
קטגוריה:שחקני טלוויזיה ארגנטינאים
Nothing is Promised

**Nothing Is Promised** (בעברית: **שום דבר לא מובטח**) הוא שיר שהוקלט על ידי המפיק האמריקאי מייק ויל מייד איט בהשתתפות הזמרת הברבדית ריהאנה מתוך אלבום הבכורה שלו, *Ransom 2*. השיר יצא לאור ב-3 ביוני 2016 כסינגל הראשון מתוך האלבום.

## וידאו קליפ
למרות שהיה צריך לצאת וידאו קליפ נלווה שייצג את השיר, הוחלט כי תצא תמונת אודיו בלבד, שזכתה להצלחה רבה ביוטיוב, ומונה הצפיות שלה נכון לאוקטובר 2017, עומד על למעלה מ-14 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2016
קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי מייק ויל מייד איט
קטגוריה:שירים שנכתבו על ידי ריהאנה
קטגוריה:שירים שהופקו על ידי מייק ויל מייד איט
קטגוריה:שירי היפ הופ אמריקאיים
קטגוריה:סינגלים בהוצאת אינטרסקופ רקורדס
מנחם רק עוז

**מנחם (ראקוץ') רק-עוז** (30 באוגוסט 1923 - 16 בנובמבר 2001) היה אתלט ישראלי, אלוף ושיאן ישראל בקפיצה לגובה. סגן-אלוף בצה"ל ומפקד בה"ד 8 ואיש המוסד.

## ביוגרפיה
רק עוז נולד בחיפה וגדל בשכונת קריית חיים ליצחק ויפה ראקוץ'. אביו היה צלם ובעל חנות צילום. הוא התאמן בקבוצת הפועל קריית חיים.

בשנת 1942 התנדב ראקוץ' לחיל ההנדסה של הצבא הבריטי. הוא השתחרר בדרגת  בשנת 1946. שימש כסמל מחלקה בגדוד 21 של חטיבת כרמלי. בגלל היותו ספורטאי מצטיין היה אחראי על אימון הגופני בגדוד.

באליפות הפועל שנערכה בתל אביב ביוני 1944 זכה ראקוץ' במדליית זהב, בריצת 100 מטר בתוצאה של 11.8 שניות.

באליפות ארץ ישראל באתלטיקה שנערכה בתל אביב במאי 1948 זכה ראקוץ' במדליית זהב, בקפיצה לגובה בתוצאה של 1.76 מטר.

ב-14 במאי 1948 קבע ראקוץ' בקפיצה לגובה שיא ישראלי חדש של "1.80,8 מטר" (הטעות במקור).

בשנת 1950 נשלח רקוץ' לבית ספר צבאי לאימון גופני בצרפת.

באליפות ישראל באתלטיקה שנערכה בתל אביב ביוני 1955 זכה רקוץ' במדליית כסף, בקפיצה לגובה בתוצאה של 1.71 מטר, אחרי אריה קלינשטוב-נווה ממכבי הצפון תל אביב (1.86 מטר).

באליפות ישראל באתלטיקה שנערכה בסוף יוני 1956 זכה ראקוץ' במדליית כסף, בקפיצה לגובה בתוצאה של 1.70 מטר, אחרי אריק איינשטיין מהפועל תל אביב (1.80 מטר).

בשנת 1958 נשלח עם רעייתו לשליחות במרוקו מטעם המוסד, על מנת לארגן את המחתרת היהודית במרוקו.

פיקד על בית הספר הצבאי לאימון גופני בה"ד 8 ועם סיום תפקידו זה בשנת 1965, התמנה לראש ענף אימון גופני. בשנת 1970 השתחרר מהצבא בדרגת סגן-אלוף.

משנת 1972 ניהל את המדור לפעילות ספורט עממי במינהל הספורט ויזם את מבצע צב"ר (צעיר, בריא, רענן).

## קישורים חיצוניים
* לזכר מנחם רק-עוז/רקוטש
* 

## הערות שוליים

קטגוריה:אתלטים ארץ-ישראלים
קטגוריה:אצנים ישראלים
קטגוריה:שיאני ישראל בקפיצה לגובה
קטגוריה:סגני-אלופים בצה"ל
קטגוריה:אנשי המוסד
קטגוריה:אנשי היישוב ילידי הארץ
קטגוריה:ישראלים שנולדו ב-1923
קטגוריה:ישראלים שנפטרו ב-2001
יהודה אברהמוב

**יהודה (יוודה) ססונוביץ אברהמוב** (באזרית: **Yevda Sasunoviç Abramov**; 12 ביוני 1948 - 6 בדצמבר 2019) היה חבר האספה הלאומית של אזרבייג'ן וסגן יו"ר הוועדה הפרלמנטרית בנושא זכויות אדם. אברהמוב היה ממוצא יהודי מיהודי ההרים, שייצג חלק מהקהילה היהודית באזרבייג'ן.

## קורות חיים
נולד בכפר קרסניה סלובודה שבמחוז קובה באזרבייג'ן ב-1948. בוגר החוג להיסטוריה במכון הפדגוגי של מדינת אזרבייג'ן; ודובר רהוט של שפות (מלבד אזרית) של רוסית, טורקית וג'והורי. משנת 1971 שימש כמורה וסגן מנהל בבית ספר תיכון באזור מחוז קובה; משנת 1987 שימש יו"ר ועד הפועל ומורה בבית ספר תיכוני בקרסניה סלובודה; משנת 2000 שימש כראש העירייה של קרסניה סלובודה. לאחר מכן הפך חבר מפלגת אזרבייג'ן החדשה של נשיא אזרבייג'ן.

ב-6 בנובמבר 2005 נבחר כחבר פרלמנט מטעם קובה-קאסר, אזור בחירה 53; שימש בפרלמנט כסגן יו"ר הוועדה הפרלמנטרית לנושא זכויות אדם; כראש קבוצת העבודה ליחסים בין-פרלמנטריים בין אזרבייג'ן-ישראל; וכחבר בקבוצות העבודה ליחסים בין פרלמנטריים, אזרבייג'ן-ארגנטינה, אזרבייג'ן-קובה ואזרבייג'ן-רוסיה.

נפטר ב-6 בדצמבר 2019. הותיר אחריו ארבעה ילדים.

## הערות שוליים

קטגוריה:פוליטיקאים יהודים אזרים
קטגוריה:יהודים חברי פרלמנטים
קטגוריה:ילידי 1948
קטגוריה:נפטרים ב-2019
בירב

**בֵּירַב** או **בֵּי־רַב** הוא שם משפחה יהודי. משמעות השם הוא בית מדרש (ביתו של הרב) בארמית.

קטגוריה:שמות משפחה יהודיים בארמית
כדי אכילת פרס

שמאל|ממוזער|250x250 פיקסלים|פרס (=פרוסה) הוא חצי כיכר לחם, שהיה בזמן התלמוד
**כדי אכילת [[רשימת מידות, שיעורים ומשקלות בהלכה#פרס|פרס]]**, הוא אחד משיעורי תורה, המגדיר את הזמן המקסימלי, בהרבה מהמצוות והאיסורים התלויים באכילה, אשר יש לאכול תוך זמן זה את השיעור שנקבע (למשל כזית) על מנת לקיים את המצווה או להתחייב על העבירה. שיעור זמן זה נקבע על פי אכילת אדם בינוני.

## מהות השם ומקור הדין
פירוש המילה 'פרס' בהקשר זה הוא חצי, והכוונה חצי מכיכר לחם בגודל המקובל בזמן התלמוד. בדיני עירובי תחומין, קבעו חז"ל ששיעור העירוב הוא בשיעור שתי סעודות לאדם, שהוא כיכר אחת.

בשיעור הפרס עצמו נחלקו בתלמוד, ובעקבות זה בפסיקת ההלכה. לדעת הרמב"ם ופרשנים אחרים, כיכר שלם שיעורו 6 ביצים, וממילא פרס הוא 3 ביצים. לדעת רש"י ופרשנים אחרים שיעור כיכר הוא 8 ביצים, וממילא פרס הוא 4 ביצים. במשנה ברורה נטה הרב ישראל מאיר הכהן מראדין להכריע שבדיני תורה הולכים אחר המחמיר, ובדיני דרבנן הולכים אחר המקל.

## שיעור הזמן כדי אכילת פרס
בשיעור הזמן של כדי אכילת פרס באכילה של מצווה נחלקו האחרונים. דעת הרב אברהם ישעיהו קרליץ ("החזון איש") שהוא 2 דקות ועל כל פנים לא יותר מארבע דקות. ודעת הרב משה פיינשטיין שהשיעור הוא פחות משלוש דקות. וכעין זה כתב הערוך השולחן שהוא כשלוש או ארבע דקות. וכן דעת רבים מהאחרונים ששיעורו הוא כשלוש דקות. 

לעניין שיעור זמן כדי אכילת פרס באכילה של איסור, כגון לחולה ביום כיפור, כתב בחתם סופר שטוב להחמיר להמתין 9 דקות, אך לכל הפחות 2 דקות. ובאגרות משה כתב שלכל הפחות ימתין 4 וחצי דקות, ויש אומרים לא פחות מ-6 או 5 דקות. יש שכתבו שיש להמתין 7 דקות.

#### ממתי מחשבים הזמן
יש שכתבו שמשערים את שיעור 'כדי אכילת פרס' רק מתחילת הבליעה. ויש שכתבו שמשעת הלעיסה יש להתחיל ולחשב הזמן.

#### שיעור הזמן בסוגי מאכלים שונים
שיעור זה של כדי אכילת פרס כאילו אכל פת חיטין בהסיבה עם לפתן, ויש שכתבו שבכל מאכל משערים לפי מינו.

ויש שהוסיפו עוד שבדבר חם יש לשער אכילתו לפי דרכו, ויש חולקים.

## מצוות איסורים ודינים התלויים באכילת פרס
##### מצוות ששיעור אכילתן הוא כדי אכילת פרס
* אכילת כזית מצה ומרור בליל פסח, וכן אפיקומן.

* אכילת כזית או כביצה פת בליל סוכות.

* חיוב ברכת המזון הוא באכילת כזית כדי אכילת פרס.

##### איסורים ששיעור אכילתן כדי אכילת פרס
* מאכלות אסורות.
* איסור אכילה חוץ לסוכה, הוא כביצה כדי אכילת פרס.
* איסור אכילה ביום כיפור הוא 'ככותבת' תוך כדי אכילת פרס.

##### דינים שונים שתלויים כדי אכילת פרס
* יש להרחיק מצואת הקטן, מזמן שאוכל כזית דגן תוך כדי אכילת פרס.
* השוהה בבית המנוגע כדי אכילת פרס של פת חיטין בגדיו נטמאים (והאדם עצמו נטמא אף בשהיה כל שהיא).

## ראו גם
* כדי הילוך

## הערות שוליים

קטגוריה:שיעורי חז"ל
קטגוריה:הלכה
קטגוריה:אכילה ושתייה ביהדות
Parker Solar Probe

**Parker Solar Probe** (נקראה בעבר **Solar Probe Plus**) היא גשושית בלתי־מאוישת, של סוכנות החלל נאס"א, אשר חוקרת את העטרה של השמש ואשר התקרבה עד למרחק של 5.9 מיליון קילומטרים מפני השמש. גיחה זו קרובה לשמש פי שבעה מכל משימה אחרת בעבר.

מטרת המשימה היא לחקור את עטרת השמש ולספק הבנה מעמיקה יותר על רוח השמש ועל החומרים שמגיעים אל מערכת השמש באמצעותה. בגלל הקרבה הגדולה לשמש צוידה הגשושית במגן חום מיוחד היכול לעמוד בטמפרטורה של 1,400 מעלות צלזיוס. היא הגיעה למהירות שיא של 724,000 קילומטר בשעה או 201 ק"מ בשנייה (0.064% ממהירות האור). זהו החפץ המהיר ביותר שנבנה אי פעם על ידי בני אדם. וזאת על ידי שימוש בכוכב הלכת נוגה כמקלעת כבידתית.

מטרה נוספת שהתאפשרה בזכות הקרבה לנוגה, היא צילום פני השטח של כוכב הלכת בצד הלילי.

במאי 2017 נקבע כי הגשושית תיקרא על שמו של האסטרופיזיקאי יוג'ין פארקר, ובכך הפכה לגשושית הראשונה של נאס"א שנקראה על שם אדם חי.

מקפת נוספת של סוכנות החלל האירופית החוקרת את השמש היא Solar Orbiter.

## היסטוריה
את הגשושית שיגר משגר דלתא 4 כבד ב-12 באוגוסט 2018.

ב-29 באוקטובר 2018 הגיעה למרחק 42,728,083 ק"מ מפני השמש, המרחק הקרוב ביותר אליו הגיע חפץ מעשה יד אדם עד אז.

בדצמבר 2018 צילמה הגשושית את השמש ממרחק של 27.1 מיליון ק"מ.

ביולי 2020 העבירה הגשושית צילומים של שביט C/2020 F3 (NEOWISE) שעבר בקרבת השמש.

בדצמבר 2021 הגיעה לראשונה אל העטרה של השמש.

ב-24 בדצמבר 2024 הגיעה למרחק 6,167,590 ק"מ בלבד מפני השמש, במהירות 686,718 קמ"ש.

כשהחללית תסיים את תפקידה, לא יהיה ברשותה מספיק דלק בשביל לעשות חצי דרך חזרה לכדור הארץ, ולכן, תישאר במקום בו היא תסיים את תפקידה ותהפוך לאבק סולארי.

## קישורים חיצוניים

* 

* דף המשימה, באתר נאס"א 
* 
* 
* 
* 
* 
* 
* 
*  
*  
*  
*  
## הערות שוליים

קטגוריה:משימות לחקר מערכת השמש
קטגוריה:תוכנית החלל האמריקאית
קטגוריה:גשושיות אמריקאיות
קטגוריה:2018 במדע
גרגואיר דה סנט וינסנט

**גרגואיר דה סנט וינסנט** (Grégoire de Saint-Vincent; ) היה מתמטיקאי וישועי פלמי. הוא זכור במיוחד בשל עבודתו על התרבוע של ההיפרבולה.

## תרומותיו המתמטיות

עבודתו של גרגואיר אמנם לא הניבה תרומות נרחבות להתפתחות ענפי המתמטיקה, אך הוא רצוי לציון בשל החשיבות ההיסטורית של היבט מסוים של עבודתו. היבט זה הוא שעבודתו הוליכה ליצירתו של מושג יסודי – הלוגריתם הטבעי. בפונקציית הלוגריתם נעשה שימוש עוד קודם לכן על ידי ג'ון נייפייר, אך ההבחנה אודות החשיבות ה"טבעית" של לוגריתמים לפי בסיס e (על פני לוגריתמים לפי בסיסים אחרים), כמו גם הגילוי של הקשר שלהם לבעיית חישוב השטח תחת ההיפרבולה, הם אודות לגרגואיר.

### Ductus plani in planum

בעבודתו Opus Geometricum, ובמיוחד בחלק שלה Ductus plani in planum, גרגואיר פיתח גישה שיטתית לבעיות של אינטגרציה נפחית. בין היתר מופיע בו החישוב של הנפח הנחתך מגליל על ידי מישור הנטוי ביחס לבסיס שלו, כמו גם חישוב הנפח של הגוף הנוצר על ידי חיתוך שני גלילים המוצבים בזוויות ישרות זה ביחס לזה. שתי התוצאות הללו מופיעות גם בספר השיטה של ארכימדס, אולם עבודה זו נחשבה לעבודה אבודה עד 1906, כך שגרגואיר שחזר את התוצאות בעצמו.

### תרבוע ההיפרבולה

גרגואיר גילה שהשטח תחת ההיפרבולה מהצורה *xy = k*, הוא זהה מעל הקטע [a,b] לזה שמעל הקטע [c,d] כאשר מתקיים:

a/b = c/d.

תצפית זאת מובילה אוטומטית ללוגריתם הטבעי. התכונה שהוצגה מאפשרת להגדיר פונקציה (*A*(*x*, שהיא השטח תחת העקום מ-1 ל-*x*, אשר יש לה את התכונה ש-A(xy) = A(x)+A(y). התכונה הפונקציונלית הזאת מאפיינת לוגריתמים.

## קישורים חיצוניים

קטגוריה:מתמטיקאים בלגים
קטגוריה:ילידי 1584
קטגוריה:נפטרים ב-1667
אידה נודאק

**אידה נודאק** (**Ida Noddack**)  (25 בפברואר 1896 – 24 בספטמבר 1978) הייתה כימאית ופיזיקאית גרמנית, מראשונות הפיזיקאיות בגרמניה. הייתה שותפה, יחד עם בעלה לעתיד ואלטר נודאק , ואחרים, בגילוי היסוד הכימי רניום.

## ביוגרפיה
נולדה כאידה טאק. קיבלה את התואר דוקטור לפיזיקה בשנת 1921 מהאוניברסיטה הטכנית של ברלין .

חזתה את המהפכה המדעית של 1938–1939 כאשר פרסמה כבר בשנת 1934 את השערתה לפיה "ייתכן שבעת הפגזת יסודות כבדים בנייטרונים, יסודות אלו מתפרקים למספר רכיבים גדולים, שהם בוודאי איזוטופים של יסודות מוכרים, אבל לא שכנים (בטבלה המחזורית) של היסודות שהופגזו" – כלומר, ביקוע גרעיני – אלא שהשערה זו לא זכתה לתשומת לב מספקת. האפשרות כי גרעיני אטומים כבדים יתפרקו ליסודות קלים יותר נחשבה לתאוריה בלתי-קבילה לחלוטין.

## קישורים חיצוניים

* 
* 

קטגוריה:כימאיות גרמניות
קטגוריה:פיזיקאיות גרמניות
קטגוריה:בוגרי האוניברסיטה הטכנית של ברלין
קטגוריה:גרמניות שנולדו ב-1896
קטגוריה:גרמנים שנולדו ב-1896
קטגוריה:גרמניות שנפטרו ב-1978
אגם קטושה

**אגם קטושה** (ברומנית: **Lacul Cătușa**) הוא אגם טבעי של מים מתוקים השוכן בתחומי העיר גאלאץ, במערבה, בין העיר ובין הקומפלקס המטלורגי של גאלאץ, ארצ'לורמיטל גאלאץ (ArcelorMittal Galați).

האגם הוא בעל צורה מאורכת, מצפון לדרום והשטח שלו 30 הקטרים. בדרום האגם נחסם על ידי סחף של הסירט והדרך האירופית E87.

האגם אינו מטופח ומוזרמים אליו המים המשומשים של הקומפלקס המטלורגי. ספורטאי קיאקים מתאמנים בו, למרות סכנת הזיהום.

## קישורים חיצוניים
* מפת אגם קפושה 
* Cum își riscă viața pescarii gălățeni pe malul bălții Cătușa 

קפושה
קטגוריה:גאלאץ
רובי בנטל

**רובי בנטל** (באנגלית: **Ruby Bentall**; נולדה ב-3 באפריל 1988) היא שחקנית אנגלייה. בנטל ידועה מהופעותיה בתפקיד מיני בסדרה "הדרך לקנדלפורד", מרי בנט במיני-סדרה "אבודה בעולמה של ג'יין אוסטן", וריטי פולדרק בעיבוד של ה-BBC משנת 2015 לספרי "פולדרק" מאת וינסטון גרהם.

## ביוגרפיה
בנטל נולדה ברובע קמדן שבלונדון. היא בתם של השחקנים ג'נין דוביצקי ופול בנטל. כשרובי הייתה בת שמונה עברה המשפחה לפיטרשם שמחוץ לריצ'מונד. היא למדה בגריי קורט סקול ואחר כך בקולג' ריצ'מוד אפון תיימז בין השנים 2004 עד 2006. היא סיימה את בית הספר עם תעודת "BTEC National Diploma".

לבנטל שלושה אחאים ושני אחאים למחצה מנישואיו הראשונים של אביה. בנטל מתגוררת בלונדון. אחותה הצעירה אדית' היא זמרת סולנית בלהקת "FOURS".

הופעת הבכורה המקצועית של בנטל הייתה ב-2006 בפרק בסדרה "הולבי סיטי" כשהיא עדיין לומדת בריצ'מונד קולג'. בטלוויזיה שיחקה בנטל בין השאר בסרט הטלוויזיה "You Can Choose Your Friends", בסדרה "רופאים", במיני-סדרה "אוליבר טוויסט" ובפרק בסדרה "תחבולות חדשות". ב-2008 גילמה את דמותה של מרי בנט במיני-סדרה "אבודה בעולמה של ג'יין אוסטן". על הופעתה זו נכתב ש"זוהי פרשנות מעניינת ביותר של הבת האמצעים למשפחת בנט מ"גאווה ודעה קדומה" עד כה". ב-2009 הצטרפה בנטל לצוות השחקנים של הסדרה "הדרך לקנדלפורד" בתפקיד מיני.

ב-2008 הופיעה בנטל לראשונה בתיאטרון במחזה "DNA" ובמחזה "The Miracle" שהועלו בתיאטרון המלכותי הלאומי. עוד שיחקה בנטל בדרמה הרדיופונית "Sister Agnes Investigates" בערוץ 4 של רדיו ה-BBC.

ביוני 2010 שיחקה בנטל בתפקיד אליס במחזה בשם "אליס" עיבוד של לורה וייד ל"אליס בארץ הפלאות" מאת לואיס קרול, שהוצג בתיאטרון שפילד קרוסיבל. ממרץ עד אפריל 2011 הופיעה בנטל בתפקיד אניה במחזה "Remembrance Day" בתיאטרון רויאל קורט. עוד שיחקה בתפקיד ויקטוריה במחזה "Grief" בבימויו של מייק לי בתיאטרון המלכותי הלאומי בלונדון.

בנטל שיחקה בעיבוד המחודש של הסדרה "פולדרק" של ערוץ BBC One בתפקיד וריטי, בת דודתו של רוס פולדרק. הסדרה עלתה לשידור ב-2015.

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:אנגליות שנולדו ב-1988
חביב חיים דוד סתהון

הרב **חביב חיים דוד סתהון** (1827 – 29 בדצמבר 1906) היה רב ומקובל ארץ-ישראלי ששימש כאב בית דין בטבריה וכראש ישיבה בחיפה.

## ביוגרפיה
נולד בטבריה בשנת 1827 (ה'תקפ"ז) לדוד ולמסעודה סתהון. סבו הוא הרב גבריאל סתהון, בן למשפחת רבנים שעלה מארם צובא, ולו שני בנים, חביב ודוד. הראשון נישא למסעודה בת הרב אהרון שבות הלוי, אולם נפטר ללא ילדים. אחיו דוד ייבם את האלמנה, אולם נפטר בטרם עת ממחלה. לאחר שנולד בנה, קראה לו אמו דוד על שם אביו וחביב על שם בעלה הראשון, והוסיפה לו את השם "חיים" כסגולה.

בצעירותו למד אצל הרב חיים שמואל הכהן קונורטי, ואצל סבו, הרב אהרון שבות הלוי, מחכמי ארם צובא, שעלה לארץ והתיישב בטבריה. בשנת 1857 (ה'תרי"ז) החל ללמוד בישיבת "בית יעקב" בטבריה שנוסדה על ידי הגביר הרב יצחק גויטע מטריאסטה שבאיטליה.

בשנת 1865 (ה'תרכ"ה) יצא לשליחות בערי מרוקו מטעם כוללות טבריה יחד עם הרב אברהם צבאח. בחודש מאי 1873 (אייר ה'תרל"ג) יצא שוב לשליחות בצפון אפריקה, שם הגיע גם לג'יברלטר.

נהג להתבודד וללמוד במערת אליהו הנביא ובקברו של רבי מאיר בעל הנס, ועסק גם בתורת הקבלה. את ימי הקיץ היה מעביר בכפר פקיעין, שם סחר עם המקומיים, והודות להשתדלותו הוקם בכפר בית כנסת לתושבים היהודים.

כיהן במשך כ-30 שנה כאב בית דין בטבריה. בעקבות מגפת הכולרה, נמלט בחודש אוקטובר 1902 (תשרי ה'תרס"ג) מטבריה יחד עם בנו מרדכי למשך תקופה. שנה לאחר מכן בשנת 1903 (ה'תרס"ד) עבר להתגורר בחיפה, שם שימש כראש ישיבת "אליהו" על שם אליהו הנביא, שייסד הגביר אברהם אדרעי ממצרים עד שנת 1905 (ה'תרס"ו). נודע בבקיאותו בצמחי מרפא, ובחיפה עסק בייצוא הצמח "אל מחמודיה" (איסקומניה), המשמש לייצור צבעים.

הלך לעולמו ב-29 בדצמבר 1906 (י"ב בטבת ה'תרס"ז), ונקבר בבית העלמין הישן "כנסת ישראל" בחיפה, במערה המיוחסת לרבי אבדימי דמן חיפה.

נישא בחייו פעמיים, ויחד נולדו לו חמישה בנים וארבע בנות. בתו חנה נישאה לרב ישראל שמואל ענתבי, מרבני טבריה, ובתו רחל נישאה למאיר בודוך (בודוק) משפחה צפתית וותיקה.

תלמידו היה הרב יעקב חי זריהן.

## חיבוריו
* **כרסייא דאליהו** - שירות ותשבחות לאליהו הנביא, וקיבוץ כל ענייניו, ירושלים ה'תרס"ו
* **תקפו של נס** - פירוש בפרד"ס על כל מאמרי רבי מאיר בעל הנס בתלמוד, בפלפול ובדרוש, חלק א' בירושלים ה'תרנ"ד, חלק ב' שם בשנת ה'תרנ"ט
* **טל תורה -** סלוניקי ה'תרל"ז [נדפס בסוף ספר קרבן אליצור].
* **שמש ומגן -** ענייני קבלה, כולל פירוש דברי הרב שמשון מאוסטרופולי בעניין יציאת מצרים, עשר המכות, ובסופו נוסח וידוי, ירושלים ה'תרנ"א
* **טעמי המצוות**
כן חיבר שירים לכבוד רבי מאיר בעל הנס, שחלקם היו מושרים בהילולתו.

## לקריאה נוספת
* אליעזר מנצור סתהון, **נוצר אדם**, טבריה ה'תר"ץ (עמ' פ"ד - פ"ה)
* משה דוד גאון, **[[יהודי המזרח בארץ ישראל (ספר)|יהודי המזרח בארץ ישראל]]**, חלק ב' (עמ' 486 - 487)

## קישורים חיצוניים
* רבי חביב חיים דוד סתהון באתר MyTzadik
* רבי חביב חיים דוד סתהון, באתר עדה המצבה
* ההיסטוריה של מערת אליהו הנביא, באתר מורשת
* 
* 

## הערות שוליים

קטגוריה:טבריה: רבנים
קטגוריה:חיפה: רבנים
קטגוריה:ראשי ישיבה ספרדיים
קטגוריה:דיינים ארץ-ישראלים
קטגוריה:אנשי היישוב הוותיק ילידי ארץ ישראל
קטגוריה:אישים הקבורים בבית העלמין היהודי הישן של חיפה
קטגוריה:אבות בתי דין
קטגוריה:ארץ-ישראלים שנולדו ב-1827
קטגוריה:ארץ-ישראלים שנפטרו ב-1906
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
Say My Name

**Say My Name** (בעברית: **אמור את שמי**) הוא סינגל של להקת הבנות האמריקאית דסטיניז צ'יילד. השיר נכתב על ידי חברות הלהקה ביונסה נואלס, לטביה רוברסון, לאטויה לאקט וקלי רולנד ביחד עם לאשון דניאלס ופרד ג'רקינס השני, שגם הפיק את השיר. השיר יצא כסינגל השלישי מתוך אלבומן השני, *[[The Writing's on the Wall]]*.

## הפקה
השיר מסמן את כניסתן של חברות הלהקה החדשות מישל ויליאמס ופארה פרנקלין והוא הסינגל מצליח ביותר באלבום ונחשב לאחד השירים המזוהים ביותר עם הלהקה.

השיר זכה להצלחה בביקורות, הוא זכה בשני פרסי גראמי ב-2001, עבור ביצוע ה־R&B הטוב ביותר על ידי קבוצה ועבור שיר ה-R&B הטוב ביותר, השיר הועמד גם לקטגוריית "שיר השנה" ו"הקלטת השנה" הקליפ זכה בטקס פרסי ה־VMA בשנת 2000 בפרס עבור "קליפ ה־R&B הטוב ביותר".

הווידאו, בבימויו של ג'וזף קאהן, כולל את ארבע חברות הלהקה יחד עם שתי רקדניות ורקדן אחד שרים ורוקדים בחדרים בצבעים שונים שמזכירים חדרי מגורים. קלי רולנד הייתה בחדר הכחול. ביונסה נמצאת בחדר הכתום, פארה פרנקלין בחדר אדום ומישל ויליאמס בחדר לבן. אחרי הבית הראשון והפזמון, הבנות, יחד עם הרהיטים שלהם עוברות במהירות בין הסטים של חברות להקה אחרות. מיד לאחר הבית השני, כל הבנות מתאספות במוסך מלא במכוניות, כאשר חברות הלהקה והרקדנים לבושים במכנס שחור וחולצה כתומה.

נכון לאוקטובר 2021, השיר נצפה כ-300 מיליון פעם ביוטיוב והוא השיר הנצפה ביותר של דסטיניז צ'יילד.

## מורשת
באוקטובר 2011, *[[NME]]* הכניסו את השיר במקום 58 ברשימה של "150 השירים הטובים ביותר ב-15 שנים האחרונות", ומגזין "פיצ'פורק" בחרו אותו במקום 131 ברשימת "ל-500 השירים הטובים ביותר של שנות ה-2000". VH1 גם עשו רשימה של 100 השירים הטובים ביותר של שנות ה-1990, שם השיר דורג במספר 17.

### רשימות כל הזמנים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דסטיניז צ'יילד
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:וידאו קליפים שבוימו על ידי ג'וזף קאהן
קטגוריה:שירים על בגידה: מעילה באמון
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:שירי פלטינה משולשת בממלכה המאוחדת
קטגוריה:סינגלים בהוצאת קולומביה רקורדס
זיל-3250

[ממוזער|310px|זיל-3250 (צולם ב[מוסקבה)]]
**זיל 3250** (ברוסית: **ЗИЛ-3250**) הוא דגם של מיניבוס מתוצרת יצרנית הרכב זיל מברית המועצות, אשר מיוצר החל מ-1998 ועד היום. 

עד שנת 2013 יוצרו 1,998 יחידות.

דגם הזיל 3250 תוכנן ל-22 נוסעים (כולל נהג).

אחד הלקוחות הגדולים הראשונים, בשנת 1999 הייתה חברת ההובלה "נוסע מוסקבה" Transagentstwo-T, אשר משרתת את תושבי מוסקבה בחלקים גדולים של העיר בדגם זיל-3250.

## זיל 3250 – דגמים
* זיל 3250
* זיל 325010 (דגם קצר יותר)

## זיל 3250 – סוגי מנוע
* מנוע דיזל ММS D 245.9Е2 
* מנוע דיזל ММS D 245.9Е3
* מנוע קטרפילר 3054
* מנוע רנו MIDR

## ראו גם
* זיל
* זיס 101
* זיל 111
* זיל 114
* זיל 115
* זיל 117
* זיל 118
* זיל 4104
* זיל-4112R

## קישורים חיצוניים

* זיל 3250 (תמונות - ZiL 3250 in movies and TV series)
* זיל 3250 - תמונות 

קטגוריה:כלי רכב שהושקו ב-1998
קטגוריה:מיניבוסים
3250
קטגוריה:מכוניות סובייטיות
אניה ניסן

**אניה ניסן** (באנגלית: **Anja Nissen**; נולדה ב-6 בנובמבר 1995) היא זמרת-יוצרת, רקדנית ושחקנית אוסטרלית-דנית. זוכת העונה השלישית של תוכנית המציאות "The Voice אוסטרליה".

ניסן התחרתה ב-*Dansk Melodi Grand Prix 2016* ב-13 בפברואר 2016, עם השיר "Never Alone", אשר נכתב על ידי זוכת האירוויזיון הדנית אמילי דה פורסט, המפיק רון וסטברג ומוזלה. ניסן הגיעה למקום השני עם 36% מהקולות. ב-25 בפברואר 2017 ניצחה ניסן בתחרות "*Dansk Melodi Grand Prix"* עם השיר "Where I Am" והיא ייצגה את דנמרק באירוויזיון 2017 עם שיר זה. ניסן הופיעה שמינית בסדר ההשמעה של חצי הגמר השני שנערך ב-11 במאי, ועשירית בסדר ההשמעה בגמר שנערך ב-13 במאי.

## חיים וקריירה
### נעוריה
אניה ניזן נולדה ליד סידני, ניו סאות ' ויילס ב-אוסטרליה לזוג הורים ממוצא דני. אמה ואביה היגרו מדנמרק לאוסטרליה כאשר הם היו בני 11 ו-22 שנים, בהתאמה. היא למדה בתיכון ווינמאלי. במהלך התיכון אניה היה חלק מתוכנית בלעדית לפיתוח כישרונות, ודרכה התחרתה במספר תחרויות שירה.

בשנת 2008, ניסן הגיעה לשלב חצי הגמר של העונה השנייה של תוכנית חיפוש הכישרונות האוסטרלית המצליחה, ל*אוסטרליה יש כישרון*, בגיל 12. היא גם ביצעה את ההמנון הדני הלאומי בחברת מרי נסיכת הכתר הדני.

### 2014-2016: ''The Voice [[אוסטרליה]]''

ב-2014, ניסן התחרתה בעונה השלישית של The Voice אוסטרליה. היא הייתה בצוות של ויל.איי.אם ובסופו של דבר גם ניצחה בתחרות. אלבום הבכורה של ניסן, שנקרא בשמה, כלל שירים מהתכנית. אלבומה לא קודם באמצעות סינגל לרדיו, מה שהשפיע על המכירות שלו. ניסן הקליטה בשלב מאוחר יותר שיתוף פעולה עם Will.i.am ועם קודי וויז שיר בשם "I'm So Excited", שיר שהתגובות עליו היו מעורבות. מיד לאחר שחרורו, ניסן החלה לכתוב חומר לאלבום הבא שלה בלוס אנג'לס ובדנמרק. לא ידוע מתי או אם אלבום זה יופץ.

### 2016–הווה: ייצוג דנמרק בתחרות האירוויזיון

ב-2016, אושר כי ניסן תיקח חלק בתוכנית *Dansk Melodi Grand Prix 2016*, התחרות בה בחרה דנמרק את שירה לאירוויזיון 2016, עם השיר "Never Alone" השיר נכתב על ידי זוכת אירוויזיון 2013 הדנית אמילי דה פורסט. בסופו של דבר היא סיימה במקום השני בגמר, מאחורי הלהקה הזוכה Lighthouse X. בשנה לאחר מכן, היא חזרה ל-*Dansk Melodi Grand Prix 2017 * עם השיר "Where I Am". היא ניצחה בתחרות, וייצגה את דנמרק באירוויזיון 2017. כחודש לפני התחרות ניסן אף הגיעה להופעה בישראל במסגרת מופע "Israel Calling" בו מופיעים מבחר אמנים המשתתפים בתחרות כדי לקדם את שיריהם בקרב המעריצים בישראל ובאירופה. אניה העפילה לגמר האירוויזיון וסיימה בו במקום ה-20, עם 77 נקודות

## דיסקוגרפיה
* אניה ניסן (2014)

## קישורים חיצוניים

* 

## הערות שוליים

קטגוריה:זמרות אוסטרליות
קטגוריה:זמרות דניות
קטגוריה:משתתפי אירוויזיון 2017
קטגוריה:זוכי The Voice
קטגוריה:נציגי דנמרק באירוויזיון
קטגוריה:אוסטרליות שנולדו ב-1995
קטגוריה:אוסטרלים שנולדו ב-1995
קטגוריה:דניות שנולדו ב-1995
אין לבצע החייאה

**אין לבצע החייאה** (באנגלית: **DNR**, ראשי תיבות של Do not resuscitate), היא הוראה רפואית המורה על הימנעות מביצוע פעולות החייאה, במקרה של דום לב או דום נשימה. מטופל, או בא כוחו, יכולים לבקש כי תינתן הוראה שלא להחיות ובמידה והרופא האחראי לטיפול מאשר אותה, היא מחייבת את הצוות המטפל. יש המבקרים את המונח משום שלטענתם משתמע ממנו שחוסכים מהחולה פעולות מצילות חיים. מנגד, יש מחקרים המראים כי רק כ-5% מהחולים מחוץ לבתי החולים ורק כ-15% מהחולים המאושפזים בבית חולים שורדים ניסיונות החיאה. בקרב קשישים הפרוגנוזה להצלחת החיאה נמוכה יותר, והיא יורדת במיוחד בקרב חולים סופניים, כמו חולים אונקולוגים במצב מתקדם. הוראה זו מתייחסת רק לפעולות ההחייאה. חולים שבעניינם ניתנה הוראה שלא להחיות יכולים להמשיך לקבל טיפולים רפואיים אחרים כמו כימותרפיה, אנטיביוטיקה, דיאליזה וכדומה.

הימנעות מביצוע פעולות החיאה קיבלה הכרה חוקית במדינת ישראל בחוק החולה הנוטה למות שנחקק בשנת 2005. החוק מאפשר להימנע מהחיאה, בנסיבות המפורטות בו, בעת הטיפול בחולים נוטים למות, אלה שתוחלת חייהם אינה עולה על שישה חודשים.

## קישורים חיצוניים

* 

קטגוריה:המתת חסד
קטגוריה:אתיקה רפואית
קטגוריה:רפואת חירום
קטגוריה:מוות: היבטים משפטיים ואתיים
ב.מ.וו 3/20

ממוזער|310px|ב.מ.וו 3/20, דגם AM4

ממוזער|310px|ב.מ.וו 3/20, דגם AM4
ממוזער|310px|ב.מ.וו 3/20, דגם AM4 - לוגו חברת ב.מ.וו על גב הרכב
**ב.מ.וו 3/20 **היא מכונית משפחתית שיוצרה על ידי חברת BMW הגרמנית בין השנים 1932–1934.
ב.מ.וו 3/20 היה רכב הסדאן הראשון של חברת ב.מ.וו, שיוצר באופן עצמאי על ידי החברה. המנוע נלקח מדגם "אוסטין 7" תחת רישיון חברת "אוסטין מוטור" הבריטית. גוף הרכב נבנה מפלדה. בדגם הורכבו בלמי תוף מכניים בכל ארבעת הגלגלים.

סך הכל יוצרו 6,512 יחידות.

## דגמי ב.מ.וו 3/20
* 2 דלתות - סדאן
* 2 דלתות - קבריולה (2 מושבים)
* 2 דלתות - קבריולה (4 מושבים)

## גרסאות ב.מ.וו 3/20
* BMW AM4 (יוצרו 5,055 יחידות)
* BMW AM2 (יוצרו 800 יחידות)
* BMW AM3 (יוצרו 252 יחידות)
* BMW AM4 (יוצרו 405 יחידות)

## תמונות

קובץ:BMW AM4 02.jpg| ב.מ.וו 3/20, דגם AM4 - מבט לתא הנהג
קובץ:BMW AM4 05.jpg| ב.מ.וו 3/20, דגם AM4 - מבט לתוך הרכב
קובץ:BMW AM4 06.jpg| ב.מ.וו 3/20, דגם AM4
קובץ:BMW AM4 03.jpg| ב.מ.וו 3/20, דגם AM4 - מבט למנוע
קובץ:MHV BMW 3-20 AM1 1932 01.jpg| ב.מ.וו 3/20, גרסת קבריולט, דגם AM1, שנת 1932 (4 מושבים)
קובץ:MHV BMW 3-20 AM1 1932 02.jpg| ב.מ.וו 3/20, גרסת קבריולט, דגם AM1, שנת 1932
קובץ:BMW AM 4 1933 red vl closed top.jpg|ב.מ.וו 3/20, גרסת קבריולט, דגם AM4, שנת 1933 (2 מושבים)
קובץ:1933BMWAM4.jpg|ב.מ.וו 3/20, דגם AM4, שנת 1933


## ראו גם
* BMW
* ב.מ.וו 326
* ב.מ.וו 327

## קישורים חיצוניים

* ב.מ.וו 3/20, באתר "myAutoWorld".

קטגוריה:מכוניות משפחתיות
קטגוריה:דגמי מכוניות שהושקו ב-1932
3/20
קטגוריה:כלי רכב גרמניים